**Vec**

**Výzva na predloženie CENOVEJ ponuky**

Verejný obstarávateľ Košice Región Turizmus Vás v rámci zadávania zákazky s nízkou hodnotou podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“), vyzýva na predloženie cenovej ponuky.

# 1. Identifikácia verejného obstarávateľa:

|  |  |
| --- | --- |
| Verejný obstarávateľ: | Košice Región Turizmus |
| Sídlo: | Hlavná 48, 040 01 Košice |
| Štatutárny orgán: | Ing. Rastislav Trnka, predseda KRT |
| Výkonný riaditeľ: | JUDr. Lenka Vargová Jurková |
| Kontaktná osoba | Ing. Enikő Kornecká |
| IČO: | 42319269 |
| DIČ: | 2023656833 |
| Bankové spojenie | Prima Banka Slovensko a.s |
| Číslo účtu/IBAN | SK75 5600 0000 0070 5140 2001 |
| Telefón/fax kontaktnej osoby | 090 335 696 |
| e-mail | eniko.kornecka@kosiceregion.com |
| Web | [www.kosiceregion.com](http://www.kosiceregion.com) |

# 2. Opis predmetu zákazky

2.1 Názov predmetu zákazky

**Poskytovanie právnych služieb**

2.2 Opis predmetu zákazky: Predmetom zákazky „Poskytovanie právnych služieb“ sa rozumie poskytovanie právnej, poradenskej a konzultačnej činnosti, pomoc s vyjednávaním, vypracovanie dokumentov a vykonávanie všetkej ostatnej súvisiacej činnosti, zastupovanie a základe procesného plnomocenstva pred súdmi a inými štátnymi orgánmi a orgánmi verejnej správy na území Slovenskej republiky a v zahraničí. Podrobnejší opis zahŕňa nasledovné činnosti:

* príprava a kontrola zmlúv, zmluvných vzťahov podľa Obchodného zákonníka a Občianskeho zákonníka,
* vyhotovovanie právnych dokumentov, stanovísk a informácií,
* konzultácie k právnym otázkam vzťahujúcim sa k činnosti a chodu Košice Región Turizmus,
* tvorba vnútroorganizačných noriem, interných smerníc a interných príkazov, ich aktualizácia a evidencia,
* právne poradenstvo súvisiace s pracovnoprávnou agendou, služby súvisiace s HR a príprava podkladov v pracovnoprávnych vzťahoch,
* konzultácie k obchodným zmluvám a objednávkam týkajúce sa najmä externých dodávateľov prác a služieb Košice Región Turizmus, ale aj iné,
* kontrola a schvaľovanie právnych dokumentov v pravidelných intervaloch 2-krát mesačne priamo v priestoroch Košice Región Turizmus podľa dohody zmluvných strán,
* poskytovať právne služby z oblasti zákona č. 91/2010 Z.z. o podpore cestovného ruchu, zákona č. 523/2004 Z. z. o rozpočtových pravidlách verejnej správy, zákona č. 431/2002 Z. z. o účtovníctve, zákona č. 357/2015 Z. z. o finančnej kontrole a audite, zákona č. 343/2015 Z.z. o verejnom obstarávaní,

2.3 Spoločný slovník obstarávania (CPV)

79100000-5 Právne služby

79110000-8 Právne poradenstvo a zastupovanie

79111000-5 Právne poradenstvo

79112000-2 Právne zastupovanie

79140000-7 Právne poradenstvo a informačné služby

2.4 Miesto dodania:

Košice

Kontaktná osoba na konanie vo veci plnenia: JUDr. Lenka Vargová Jurková

2.5 Časti (Táto zákazka sa delí na časti áno/nie): nie

2.6 Množstvo alebo rozsah zákazky: paušálne poskytovanie služieb ( predpokladaný počet hodín mesačne 12 )

2.7 Predpokladaná hodnota predmetu zákazky bez DPH

33 696,00- €

2.8 Predpokladané trvanie zmluvy: 36 mesiacov

# 3. Spôsob financovania predmetu zákazky

Predmet zákazky je realizovaný z vlastných zdrojov Krajskej organizácie cestovného ruchu Košice Región Turizmus.

# 4. Minimálne obchodné podmienky

4.1 Celková skutočná fakturovaná zmluvná cena nesmie prekročiť finančný limit pre zadávanie zákazky s nízkou hodnotou, t.j. 69 999,99 EUR bez DPH.

4.2 Množstvo dodávaného produktu bude vždy určené podľa aktuálnej potreby t.j. požiadavky verejného obstarávateľa, a to priebežným plnením zmluvy na základe emailových požiadaviek / objednávok od objednávateľa

4.3 Cena za predmet zákazky bude dohodnutá tak, ako je to uvedené v Prílohe č. 1 tejto výzvy. Ceny budú uvedené v eurách (€) a kalkulované vrátane aktuálne platnej výšky DPH, colných sadzieb, poistného a všetkých nákladov súvisiacich s realizáciou služby. Cena predmetu plnenia je maximálna a konečná.

4.4 Lehota splatnosti faktúr: 30 kalendárnych dní odo dňa doručenia faktúry objednávateľovi. Ak bude mať faktúra vady daňového dokladu, bude vrátená dodávateľovi a lehota splatnosti faktúr 30 dní začne plynúť od doručenia opravenej faktúry.

4.5 Dodacie podmienky:

Konkrétne požiadavky na poskytované služby sa určia na základe priebežných konzultácií oboch strán

# 5. Obsah ponuky

Ponuka musí obsahovať nasledovné doklady a dokumenty preukazujúce splnenie podmienok účasti a požiadaviek na predmet zákazky:

5.1 Podmienky účasti:

Doklad o oprávnení dodávať tovar, uskutočňovať stavebné práce alebo poskytovať službu:

* živnostenské oprávnenie alebo výpis zo živnostenského registra (predkladá fyzická osoba – podnikateľ, príspevková organizácia – podnikateľ) (doklad uchádzač môže, ale nemusí predložiť v ponuke, ak doklad nebude predložený v ponuke, verejný obstarávateľ skontroluje oprávnenosť uchádzača dodávať tovar, uskutočňovať stavebné práce alebo poskytovať službu z verejne prístupných zdrojov na [www.zrsr.sk](http://www.zrsr.sk) )

alebo

* výpis z obchodného registra (predkladá právnická osoba – podnikateľ, fyzická osoba – podnikateľ zapísaný v obchodnom registri) (doklad uchádzač môže, ale nemusí predložiť v ponuke, ak doklad nebude predložený v ponuke, verejný obstarávateľ skontroluje oprávnenosť uchádzača dodávať tovar, uskutočňovať stavebné práce alebo poskytovať službu z verejne prístupných zdrojov na [www.orsr.sk](http://www.orsr.sk) )

alebo

* iné než živnostenské oprávnenie, vydané podľa osobitných predpisov napr. doklad o zapísaní v profesijnom zozname vedenom profesijnou organizáciou (kópia, alebo informácia o URL adrese, kde je možné tento doklad overiť z verejne prístupných zdrojov).

5.2 Ďalšie doklady a dokumenty:

* Vyplnená Príloha č. 1 tejto výzvy, podpísaná podľa bodu 5.3 tejto výzvy,
* Vyplnená Príloha č. 2 tejto výzvy, podpísaná podľa bodu 5.3 tejto výzvy.

5.3 Dokumenty majú byť podpísané:

* uchádzačom, t.j. osobou/osobami oprávnenými konať v mene uchádzača, v súlade s dokladom o oprávnení podnikať,

alebo

* zástupcom uchádzača, oprávneným konať v mene uchádzača; v tom prípade bude súčasťou ponuky adekvátne písomné plnomocenstvo pre zástupcu uchádzača podpísané uchádzačom podľa prvej odrážky tohto bodu.

# 6. Kritériá na vyhodnotenie ponúk

6.1 Kritérium č. 1: Paušálna mesačná cena za predmet zákazky v EUR vypočítaná podľa Prílohy č. 1 tejto výzvy **(ďalej len „cena“)**.

Ak uchádzač nie je platcom DPH, upozorní na túto skutočnosť, uvedie cenu bez DPH a sadzbu DPH 0 %.

6.2 Poradie cenových ponúk a následne úspešnosť/neúspešnosť uchádzačov sa určí podľa výšky ceny uvedenej v návrhu v jednotlivých cenových ponukách. Verejný obstarávateľ zostaví vzostupné poradie cenových ponúk podľa výšky navrhovanej ceny. Prvý v poradí bude uchádzač, ktorý navrhne najnižšiu cenu. Ako druhý v poradí bude vyhodnotený ten uchádzač, ktorého cenová ponuka po vzájomnom porovnaní cien, bude druhá najnižšia. Poradie ostatných uchádzačov sa stanoví obdobne podľa výšky ceny uvedenej v jednotlivých ponukách. Úspešným uchádzačom sa stane ten, ktorý bude vyhodnotený ako prvý v poradí. Uchádzač, ktorý bude vyhodnotený ako druhý v poradí, alebo na ktoromkoľvek ďalšom mieste v poradí, bude neúspešný.

# 7. Predloženie cenovej ponuky a lehoty

7.1 Predloženie cenovej ponuky - forma:

Uchádzač môže predložiť iba jednu cenovú ponuku.

Požaduje sa predloženie cenovej ponuky písomne v listinnej forme v uzatvorenej obálke, v súlade s požiadavkami uvedenými v tejto výzve.

Na obálke uveďte názov a adresu adresáta – verejného obstarávateľa, názov a adresu odosielateľa – uchádzača, a text „Neotvárať – ZsNH – Poskytovanie právnych služieb

7.2 Platnosť cenovej ponuky:

Cenové ponuky zostávajú platné do: 31.12.2020.

7.3 Predloženie cenovej ponuky – lehota:

Lehota na predloženie cenovej ponuky: **05.06.2020 do 14:00 hod.**

7.4 Predloženie cenovej ponuky – miesto: Košice Región Turizmus, Hlavná 48, 040 01 Košice

Adresa pre doručenie poštou: Košice Región Turizmus, Hlavná 48, 040 01 Košice

Tel. číslo pre dohodnutie osobného doručenia: 0905 335 696 osobné doručenie je potrebné vopred dohodnúť, v rámcipracovného času 9:00-14:00, v pracovných dňoch.

Pre čas doručenia ponuky je rozhodujúci moment doručenia ponuky na určenú doručovaciu adresu.

# 8. Identifikácia úspešného uchádzača

Na základe kritérií na hodnotenie ponúk bude identifikovaný úspešný uchádzač, ktorému verejný obstarávateľ oznámi, že uspel.

Výsledkom verejného obstarávania bude Zmluva o poskytovaní služieb. Návrh zmluvy zašle verejný obstarávateľ úspešnému uchádzačovi podľa pokynov v oznámení o prijatí ponuky. Uzavretá zmluva nesmie byť v rozpore s ponukou predloženou úspešným uchádzačom ani s touto výzvou.

Neúspešným uchádzačom verejný obstarávateľ zašle informáciu o výsledku vyhodnotenia ponúk, že neuspeli s uvedením dôvodu neúspešnosti.

Uchádzačom, ktorí predložia svoje cenové ponuky, nevzniká žiadny nárok na úhradu nákladov, súvisiacich s prípravou a doručením cenovej ponuky.

Verejný obstarávateľ si vyhradzuje právo

* zrušiť zadávanie zákazky s nízkou hodnotou,
* neprijať žiadnu cenovú ponuku,
* nezaradiť cenovú ponuku do vyhodnocovania ak uchádzač nepreukázal v predloženej cenovej ponuke splnenie požiadaviek verejného obstarávateľa, alebo iným spôsobom bude predložená cenová ponuka neprijateľná.

Za poskytnutú cenovú ponuku Vám vopred ďakujeme.

Prílohy:

Príloha č. 1 Návrh na plnenie kritérií

Príloha č. 2 Čestné vyhlásenie

S pozdravom

JUDr. Lenka Vargová Jurková

výkonná riaditeľka

Košice Región Turizmus

Príloha č. 1 k Výzve na predloženie ponuky

**Návrh na plnenie kritérií**

|  |  |
| --- | --- |
| **Verejný obstarávateľ:** | Košice Región Turizmus |
|  | Hlavná 48, 04001 Košice |
| Predmet zákazky: | *Poskytovanie právnych služieb* |
| Postup: | zadávanie zákazky s nízkou hodnotou podľa § 117 ZoVO |

|  |  |
| --- | --- |
| **Uchádzač:** |  |
| Obchodný názov: |  |
| Sídlo: |  |
| IČO: |  |
| DIČ: |  |
| Platca DPH: | áno/nie |
| Kontaktná osoba: |  |
| Telefón: |  |
| e-mail: |  |

Návrh na plnenie kritérií:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K |
| Por | Opis položky | MJ | Predpokladané množstvo MJ | Cena za MJ (EUR) | | | | Cena za predpokladané množstvo MJ (EUR) | | |
| bez DPH | sadzba DPH | EUR DPH | s DPH | bez DPH | EUR DPH | s DPH |
| 1 | *Poskytovanie právnych služieb* | Mesačný paušál | 36 mesiacov |  |  |  |  |  |  |  |
| Kritérium č. 1: Konečná suma za mesačný paušál (predpokladaný počet hodín za mesiac: 12 hod.) | | | | | | | | | |  |

V .........................., dňa ...................

Podpis (prípadne pečiatka) uchádzača podľa bodu 5.3 výzvy: ...........................................................

Príloha č. 2 k Výzve na predloženie ponuky

**Čestné vyhlásenie**

v nadväznosti na § 23 a § 25 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

|  |  |
| --- | --- |
| **Verejný obstarávateľ:** | Košice Región Turizmus |
|  | Hlavná 48, 04001 Košice |
| Predmet zákazky: | *Poskytovanie právnych služieb* |
| Postup: | zadávanie zákazky s nízkou hodnotou podľa § 117 ZoVO |

|  |  |
| --- | --- |
| **Uchádzač:** |  |
| Obchodný názov: |  |
| Sídlo: |  |
| IČO: |  |

Týmto čestne vyhlasujem podľa môjho najlepšieho vedomia a svedomia a podľa mojich vedomostí, že ako uchádzač, ktorý predkladá cenovú ponuku v danom verejnom obstarávaní, že:

* nie je mi známy žiaden konflikt záujmov, s ohľadom na doterajší priebeh verejného obstarávania, pokiaľ ide o mne známe hospodárske subjekty a zástupcov verejného obstarávateľa, ktoré boli zapojené akýmkoľvek spôsobom do procesu verejného obstarávania,
* nie sú mi známe žiadne skutočnosti alebo okolnosti, či už minulé alebo súčasné a/ alebo ktoré by mohli nastať v dohľadnej budúcnosti, ktoré by mohli spochybniť moju nezávislosť a zvýhodňovať mňa ako uchádzača v danom procese verejného obstarávania z pohľadu ktorejkoľvek strany, ktorá je účastníkom daného procesu alebo jeho vyhlasovateľom,
* ak zistím, alebo ak sa počas ktorejkoľvek etapy verejného obstarávania sa ukáže, že akýkoľvek potenciálny konflikt záujmov v danom procese vznikol, bezodkladne danú skutočnosť oznámim verejnému obstarávateľovi a budem akceptovať rozhodnutie verejného obstarávateľa o prijatí všetkých opatrení na odstránenie zisteného konfliktu, pokiaľ týmto rozhodnutím nedôjde k neodôvodnenému obmedzeniu účasti mojej spoločnosti v danom postupe a pokiaľ nebude možné riešiť vznik daného konfliktu inak ako rozhodnutím o zrušení daného postupu alebo vylúčením mňa ako uchádzača v danom verejnom obstarávaní,
* som neposkytoval poradenstvo verejnému obstarávateľovi, a ani iným spôsobom som nebol zapojený do prípravy daného postupu verejného obstarávania,
* som sa oboznámil s etickým kódexom záujemcu/uchádzača vo verejnom obstarávaní, ktorý je zverejnený na adrese <http://www.uvo.gov.sk/extdoc/1069/eticky_kodex_zaujemca_-_uchadzac.pdf> a v nadväznosti na uvedené vyhlasujem, so zreteľom na povinnosť uplatňovania princípov rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku, že budem tieto pravidlá aplikovať v rámci daného postupu verejného obstarávania,
* budem zachovávať dôvernosť všetkých mne poskytnutých informácií súvisiacich s daným postupom a obsah dokumentov, ktoré mi poskytol verejný obstarávateľ nebudem poskytovať tretím osobám, a ani inak ich využívať na iný účel ako je účasť v danom verejnom obstarávaní, pokiaľ o to výhradne nepožiada verejný obstarávateľ.

V .........................., dňa ...................

Podpis (prípadne pečiatka) uchádzača podľa bodu 5.3 výzvy: ...........................................................